	Eil. Nr.
	Pirkimo sąlygų reikalavimas
	Siūlymas*
	Atsakymas

	DĖL TECHNINĖS SPECIFIKACIJOS:

	1.
	2.4. Vertikalaus judėjimo diapazonas: Minimalus atstumas nuo grindų iki  horizontalaus detektoriaus (0⁰ padėtis) ne didesnis kaip 70 cm, maksimalus atstumas – ne mažesnis kaip 140 cm
	<...> Siekdami suteikti pacientams aukščiausios klasės įrangą vėžio diagnostikai, prašome neriboti konkurencijos ir suformuluoti parametrą taip: 
Minimalus atstumas nuo grindų iki  horizontalaus detektoriaus (0⁰ padėtis) ne didesnis kaip 71 cm, maksimalus atstumas – ne mažesnis kaip 140 cm
	Atsakome, kad išnagrinėję jūsų siūlymą sutinkame su juo. Skelbiant pirkimą bus pateikta atnaujinta techninė specifikacija pakeitus prašomą reikalavimą.

	2.
	4.1. Geometrinė gaunamo vaizdo didinimo sistema: ≥ 1.5 kartų
	Dauguma žinomų skaitmeninių mamografijos sistemų standartiškai yra aprūpintos dviejų dydžių geometrine gaunamo dydžio sistema. Tokia charakteristika pagerina tyrimo pritaikymą pacientui, ir gali geriau atvaizduoti mikrokalcinatus. 1.5 karto didinimas, įprastai yra numatytas storesniam audinių sluoksniui, o plonesniems audiniams pritaikytas 1.8 kartų didinimas. Siekdami suteikti pacientams aukščiausios klasės įrangą vėžio diagnostikai rekomenduojame formuluoti reikalavimą taip:
1.5 kartų ir 1.8 kartų
	Atsakome, kad VšĮ Antakalnio poliklinika (toliau – perkančioji organizacija) yra nusimačiusi visus perkamai įrangai  techniškai svarbius jos poreikius tenkinančius parametrus, todėl papildomi reikalavimai nebus įtraukiami siekiant išvengti konkurencijos ribojimo.

	3.
	8.1. Detektoriaus tipas: Skaitmeninis
	Punkto reikalavimas yra savaime suprantamas ir pasikartojantis 8 punkto aprašyme. Rekomenduojame pašalinti šį punktą.
	Siūlymo netenkiname, nes dabartinė padėtis niekaip netrukdo tiekėjams dalyvauti konkurse.

	4.
	10.1.7. Modelinė sistema (fantomas) kasdienei kokybės kontrolei – 1 vnt.
	Higienos norma HN78:2009 nenumato kasdienių kokybės kontrolės bandymų skaitmeninėms mamografijos sistemoms, o vidiniam kokybės užtikrinimui gamintojai gali taikyti skirtingas metodikas ir periodiškumus. Siekiant užtikrinti, reikalavimo aiškumą bei pagrįstumą prašome jį suformuluoti taip:  
Modelinė sistema (fantomas) kokybės užtikrinimui
	Atsakome, kad išnagrinėję jūsų siūlymą sutinkame su juo. Skelbiant pirkimą bus pateikta atnaujinta techninė specifikacija pakeitus prašomą reikalavimą.

	5.
	10.2.13. Konfigūruojamas teksto išdėstymas: Būtina.
	Neaišku, kas konkrečiai yra reikalaujama ir kokia šio parametro praktinė nauda. Prašome reikalavimą aprašyti aiškiai ir nedviprasmiškai arba reikalavimą pašalinti.
	Atsakome, kad skelbiant pirkimą bus pateikta atnaujinta techninė specifikacija pakeitus reikalavimą.

	6.
	10.3.3. Medicininis mamografinis diagnostinis monitorius:
<...>
5. Kontrastiškumas ≥ 1500:1
	Belgijos kompanija Barco NV – pagrindinis gamintojas medicininių monitorių rinkoje. Daugelis mamografijos sistemų bei radiologo darbo stočių yra komplektuojamos būtent su šio gamintojo monitoriais, kurie užtikrina 1400:1 reikalaujamo parametro vertę. Skirtumas nuo reikalaujamos vertės nesudaro esminio skirtumo, tuo tarpu raiška siekia net 5,8 MP. Prašome neriboti konkurencijos ir suformuluoti reikalavimą taip:  Kontrastiškumas ≥ 1400:1
	Atsakome, kad siūlymas netenkinamas.
Paaiškiname, kad mamografiniai vaizdai pasižymi mažais tankio skirtumais. Norint juos įžvelgti, reikia aukšto dinaminio diapazono ir kontrasto. Didesnis monitoriaus kontrastiškumas yra labai svarbus mamografinei radiologo darbo vietai. Tai lemia gebėjimą aptikti itin subtilius audinių tankio skirtumus, kurie yra būtini ankstyvam krūties vėžio nustatymui.
Pažymime, kad  atlikus rinkos tyrimą ir atsižvelgus į rinkoje esančias skaitmeninio mamografo įrangas, ne mažiau nei trijų gamintojų įranga atitinka šį reikalavimą.

	7.
	2.3.  C-lanko posūkio kampo diapazonas:  ≥ 350⁰
	Siūlomas diapazonas:  -135° to +180
	Atsakome, kad siūlymas netenkinamas.
Paaiškiname, kad plačios C-lanko pasukimo ribos projekciniam pozicionavimui yra svarbios tiek technologui, tiek pacientui, tiek radiologui. Šis parametras ypač svarbus pacientėms su specialiais poreikiais (pvz. judėjimo negalia, po operacijų (pvz., rekonstrukcija ar implantai, ribotas rankų pakėlimas ar kūno judrumas). Nurodytas parametras užtikrina: didžiausią tyrimo lankstumą,  kokybiškus vaizdus net sudėtingais atvejais ir aukštesnę diagnostinę vertę.
Pažymime, kad nurodyta parametro reikšmė nėra pernelyg aukšta ar dirbtinai ribojanti konkurenciją.

	8.
	2.4. Vertikalaus judėjimo diapazonas: Minimalus atstumas nuo grindų iki  horizontalaus detektoriaus (0⁰ padėtis) ne didesnis kaip 70 cm, maksimalus atstumas – ne mažesnis kaip 140 cm
	Siūlomas diapazonas: 81 – 138 cm.
	Atsakome, kad siūlymas netenkinamas.
Paaiškiname, kad mamografo detektoriaus vertikalaus judėjimo diapazonas yra labai svarbus praktiniam darbui, ypač pozicionuojant pacientę įvairioms projekcijoms.
Pagrindiniai poreikiai ir tikslai:
1. Prisitaikymas prie skirtingo ūgio pacienčių 
1.1. Aukšto ūgio pacientės: detektorių reikia pakelti aukščiau, kad krūtis būtų tinkamai pozicionuota, ypač atliekant CC (kraniokaudalines) projekcijas;
1.2. Žemo ūgio arba neįgalių pacienčių, sėdinčių vežimėlyje, atveju — detektorių reikia nuleisti pakankamai žemai, kad būtų galima atlikti tyrimą nesukeliant diskomforto.
Kuo didesnis vertikalaus judėjimo diapazonas, tuo didesnė pacientų grupė gali būti tinkamai ištirta.
2. Patogesnis projekcijų atlikimas
Kai kurios 2D projekcijos (pvz., MLO, LM, XCC) reikalauja specifinio aukščio, pvz., MLO projekcijoje būtina, kad detektorius būtų nuleistas taip, kad pasiektų užpakalinę krūties dalį ir pažastį.
Jei detektorius yra nepakankamai žemai - rizikuojama nepatekti į pectoralis major raumenį, kuris yra orientyras kokybiškam vaizdui.

	9.
	3.3. Didžiausia suspaudimo jėga rankinio valdymo režime: ≥ 230 N
	Siūloma 200 N
	Atsakome, kad siūlymas netenkinamas.
Paaiškiname, kad reikalavimas yra ne automatiniam, o rankiniam suspaudimui. Europos kokybės užtikrinimo gairės nurodo, kad krūtis turėtų būti tinkamai suspausta, bet ne daugiau nei būtina norint pasiekti gerą vaizdo kokybę. Tai reiškia, kad suspaudimo jėga turėtų būti individualizuota pagal pacientės savybes. Tam tikrais atvejais yra poreikis taikyti didesnę nei 200 N krūties suspaudimo jėgą rankiniame režime. Dažniausiai pasitaikančios situacijos kuomet reikia viršyti šią ribą:
• Didelės ar tankios krūtys: Norint pasiekti pakankamą audinių suspaudimą ir sumažinti krūties storį, gali prireikti didesnės jėgos.
• Ankstesni tyrimai su nepakankama vaizdo kokybe: Jei ankstesni mamografijos tyrimai buvo neinformatyvūs dėl nepakankamo suspaudimo, reikia taikyti didesnę jėgą.
• Specifinės diagnostinės indikacijos: Tam tikrais atvejais, kai būtina detaliau įvertinti tam tikras krūties struktūras, gali būti reikalingas didesnis suspaudimas.
Literatūroje nurodoma, kad rankiniu režimu gali būti taikoma iki 300 N jėga, ypač kai reikia geresnės vaizdo kokybės ar dirbant su tankiomis krūtimis.
Pažymime, kad nurodyta parametro reikšmė nėra pernelyg aukšta ar dirbtinai ribojanti konkurenciją.

	10.
	7.3. Įtampos diapazonas: Ne siauresnis kaip nuo 25 kV iki 49 kV
	Siūlomas diapazonas: 23 - 35 kV
	Pasiūlymas pakeisti reikalavimą į  23 - 35 kV nėra lygiavertis ir nepriimtinas.  Techninės specifikacijos reikalavime nurodytas įtampos diapazonas nuo 25 iki 49 kV, tuo tarpu Tiekėjas siūlo ženkliai sumažinti didžiausios pasirenkamos įtampos vertę – nuo 49 iki 35 kV. Mamografijoje aukštesnė įtampa dažniausiai naudojama tuomet kai reikia didesnio rentgeno spindulių skvarbumo atliekant tyrimus per tankesnius audinius. Dideles krūtis ar implantus turinčių moterų mamografijai būtina galimybė pasirinkti 40 kV ar didesnę įtampą. Skaitmeninei tūrinei mamografijai atlikti taip pat naudojama aukštesnė įtampa, įprastai nuo 40 iki 49 kV. Tiekėjo siūlomas pakeitimas nėra lygiavertis nurodytam Techninėje specifikacijoje, nes jis ženkliai apribotų galimybes atlikti tyrimus moterims su krūtų implantais ir sistema taptų netinkama tūrinės (3D) mamografijos tyrimams.

	11.
	1. Rentgeno mamografijos sistemos darbo režimai:
<...>
2. Būtina galimybė komplektuoti skaitmeninės tūrinės (3D) mamografijos (tomosintezės) funkciją ateityje papildomai įsigijus reikiamus priedus
	perkančiajai organizacijai būtų palankiausia koreguoti pastarąjį parametrą sekančiai:
“Būtina galimybė komplektuoti skaitmeninės tūrinės (3D) mamografijos (tomosintezės) funkciją ateityje papildomai įsigijus reikiamus priedus, arba sistema turi būti iškarto komplektuojama su 3D mamografijos (tomosintezės) funkcija, tokiu atveju tiekėjui suteikiama 25 techninio pranašumo balai.
Arba
„galimybė komplektuoti skaitmeninės tūrinės (3D) mamografijos (tomosintezės) funkciją ateityje papildomai įsigijus reikiamus priedus“ – perkelti į techninio pranašumo balus
	Atsakome, kad siūlymas netenkinamas.
Paaiškiname, kad galimybę komplektuoti skaitmeninės tūrinės (3D) mamografijos (tomosintezės) funkciją ateityje papildomai įsigijus reikiamus priedus turi didžioji dauguma aukštesnės klasės mamografijos sistemų.

	12.
	2.3.  C-lanko posūkio kampo diapazonas:  ≥ 350⁰
	Siūloma pakeisti į: C-lanko posūkio kampo diapazonas ≥340°
	Žr. atsakymą Nr. 7.

	13.
	3.3. Didžiausia suspaudimo jėga rankinio valdymo režime: ≥ 230 N
	Siūloma pakeisti į:  Didžiausia suspaudimo jėga rankinio valdymo režime ≥ 200 N
	Žr. atsakymą Nr. 9.

	14.
	3.3. Didžiausia suspaudimo jėga rankinio valdymo režime: ≥ 230 N
	Komentaras: net ir Europos gairės nurodo, kad tokia didelė suspaudimo jėga yra nerekomeduojama ir dažnai gamintoja riboja savo suspaudimo jėgą automatiniame režime iki 200N. 
Prašome parametrą keisti sekančiai: 3.3 punktas - Didžiausia suspaudimo jėga automatinio valdymo režime (≥ 200 N).
	Žr. atsakymą Nr. 9.

	15.
	5.3.  Anodo šiluminė talpa: ≥ 300 kHU
	Tokia didelė šio parametro reikšmė riboja konkurenciją ir užkerta kelią mūsų komanijai dalyvauti būsimame pirkime. Atsižvelgiant į praktiką ir instaliuotas sistemas Lietuvoje, tokia didelė šio parametro reikšmė nėra kliniškai naudinga.
Prašome parametrą keisti sekančiai: 5.3 punktas - Anodo šiluminė talpa (≥ 150 kHU)
	Atsakome, kad siūlymas netenkinamas.
Paaiškiname, kad anodo šiluminė talpa – tai rentgeno vamzdyje esančio anodo gebėjimas absorbuoti ir kaupti šiluminę energiją, susidarančią rentgeno spindulių generavimo metu. Ji yra esminis vamzdžio darbo saugumo bei patikimumo rodiklis. 
Mamografiniai tyrimai, ypač atliekami dideliu intensyvumu (pvz., atrankinėje patikroje), reikalauja daugkartinių ir greitų ekspozicijų. Didesnė anodo šiluminė talpa leidžia atlikti šiuos tyrimus be būtinybės stabdyti įrangą dėl perkaitimo, taip užtikrinant darbo tęstinumą ir efektyvumą.
Perkaitimas yra viena pagrindinių rentgeno vamzdžių pažeidimų priežasčių. Didesnė šiluminė talpa sumažina perkaitimo riziką, taip prailginant vamzdžio tarnavimo laiką ir mažinant neplanuotų prastovų bei remonto poreikį.
Pažymime, kad nurodyta parametro reikšmė nėra pernelyg aukšta ar dirbtinai ribojanti konkurenciją.

	16.
	5.4.  Anodo aušinimo greitis: ≥ 500 W
	Įprastai šie punktai nėra aprašomi gamintojų techninėse specifikacijose ir juos galima interpretuoti visokeriopai. Tam, kad išvengti ginčų būsimo pirkimo metu siūlome šiuos parametrus šalinti iš techninės specifikacijos reikalavimų.
	Atsakome, kad siūlymas netenkinamas.
Paaiškiname, kad rentgeno vamzdis, naudodamas aukštos įtampos energiją, generuoja rentgeno spindulius, tačiau ~99% šios energijos virsta šiluma. Ši šiluma pirmiausia absorbuojama anode, o vėliau perduodama į visą vamzdžio sistemą, įskaitant gaubę. Jei šiluma nėra greitai pašalinama, kyla:
• Perkaitimo pavojus, galintis sukelti automatinį tyrimo stabdymą.
• Techninių pažeidimų (pvz., anodo įtrūkimų) rizika.
• Trumpesnis įrangos eksploatacijos laikas.
Didesnis anodo ir vamzdžio gaubto aušinimo greitis:
• Užtikrina greitą šilumos pašalinimą iš vamzdžio.
• Leidžia dirbti aukštu intensyvumu (pvz., profilaktinės patikros, tomosintezė).
• Prisideda prie vaizdo kokybės palaikymo ir sistemos patikimumo.
• Sumažina eksploatacines sąnaudas.
Pažymime, kad nurodyta parametro reikšmė nėra pernelyg aukšta ar dirbtinai ribojanti konkurenciją.
Taip pat pažymime, kad rinkos tyrimo metu ši informacija buvo analizuotuose skirtingų gamintojų kataloguose.

	17.
	5.5.  Rentgeno vamzdžio gaubės aušinimo greitis: ≥ 100 W
	
	

	18.
	3.3. Didžiausia suspaudimo jėga rankinio valdymo režime: ≥ 230 N
	Nors suspaudimo jėga rankinio valdymo režimu nėra ribojama, tačiau suspaudimas didesne nei ≥ 200N jėga yra skausmingas, sukeliantis diskomfortą ir gali būti traumuojantis pacientei, todėl nenaudojamas Rekomenduotume reikalavimą apriboti  ≥ 200N.
	Žr. atsakymą Nr. 9.

	19.
	5.4.  Anodo aušinimo greitis: ≥ 500 W
	Punktų 5.4. ir 5.5. reikalavimai nėra racionaalūs ir diskriminuojantys dalį gamintojų. Kadangi darbiniu režimu kaista rentgeno vamzdžio anodas, o gaubė tik perima perteklinę šilumą, svarbesnis parametras yra paties anodo, o ne gaubės aušinimas. Jei gamintojas nurodo, kjad anod aušinimo greitis yra 750W, t.y. 50% didesnis nei reikalauja punktas 5.4. (500W), tada nėra poreikio  itin dideliam gaubės aušinimui, kuris nurodomas punkte 5.5. nurodomas ≥ 100 W. Prašytume atsižvelgti ir koreguoti atitinkamai, sumažinant iunktė 5.5. reikalavimą iki ≥ 80 W.
	Žr. atsakymą Nr. 16-17.
Papildome, kad tenkinus prašymą lėtėtų tyrimų greitis, nes anodas atvėstų greičiau (pvz., 750 W), o gaubė lėčiau, perkančioji organizacija būtų priversta laukti kol atvės gaubė. Tuo metu negalima daryti tyrimų. Atsižvelgiant į tai, nustatyti optimalus parametrai, kuriuos rinkoje atitinka ne mažiau kaip 3 gamintojų mamografai.
Reikalavimas nebus keičiamas.

	20.
	5.5.  Rentgeno vamzdžio gaubės aušinimo greitis: ≥ 100 W
	
	

	21.
	8.4.  Detektoriaus aktyvios zonos plotas: ≥ (23 x 29) +/- 1cm
	Standartinis mamografinis formatas yra 24x30 cm, todėl, jei būtų logiška formuluoti reikalavimą arba taip: „24 cm+/- 1cm x 30  cm +/- 1cm“, arba taip „≥ (23 x 29) cm, nes didesnis aktyvus plotas yra ne trūkumas, o privalumas, jei pvz. detektoriaus aktyvus plotas yra 23,9x30,5 cm
	Atsakome, kad išnagrinėję jūsų siūlymą sutinkame su juo. Skelbiant pirkimą bus pateikta atnaujinta techninė specifikacija patikslinus prašomą reikalavimą.

	22.
	10.2.11. Ilgio ir kampo matavimai: Būtina
	manytume, kad kampo matavimai vertinant mamogramas nėra aktualūs, todėl siūlytume kampo reikalavimo kampo matavimas atsisakyti.
	Atsakome, kad išnagrinėję jūsų siūlymą sutinkame su juo. Skelbiant pirkimą bus pateikta atnaujinta techninė specifikacija  patikslinus prašomą reikalavimą.

	23.
	Naujas reikalavimas
	Siūlome techninę specifikaciją papildyti šiais reikalavimais:
– Monitorių kiekis ≥ 2;
– Lietimui jautrus monitorius vartotojo sąsajai;
– Vaizdų peržiūros monitorius ≥ 2,0 megapikselių;
– Galimybė keisti vaizdų peržiūros monitoriaus poziciją (artikuliuojanti ranka);
– Apšvitos ataskaitų formavimas (DICOM SR);  
– Nepertraukiamo maitinimo šaltinis (UPS) technologo darbo vietai
	Perkančioji organizacija nusimatė visus jai būtinus privalomus techninės specifikacijos reikalavimus bei pageidaujamus kokybinius kriterijus.
Papildomi tiekėjo siūlomi reikalavimai keliami nebus.


	DĖL VERTINIMO KRITERIJŲ:

	24.
	T1 Rentgeno vamzdžio židinio dėmių kiekis daugiau nei 2. Vertinimo būdas: Statinis: (taip/ne). Kriterijaus svoris L1=15.
	Neaiški reikalaujamo parametro nauda, suteikianti pranašumą tik vienam iš gamintojų. Skiriamas balų kiekis yra neadekvatus ir nepagrįstas. Prašome dirbtinai neriboti X gamintojo siūlomos įrangos ir pasirinkti realią naudą teikiančius parametrus.
	Atsakome, kad siūlymas netenkinamas.
Paaiškiname, kad mamografijoje naudojami rentgeno vamzdžiai su daugiau nei dviem židinio taškais suteikia reikšmingų privalumų tiek diagnostinės kokybės, tiek sistemos veikimo požiūriu. Nors įprasti mamografijos vamzdžiai paprastai turi du židinio taškus (pvz., mažą didelės raiškos vaizdams ir didelį bendriesiems tyrimams), papildomų židinio taškų įdiegimas leidžia sistemai veikti lankstesniu ir efektyvesniu būdu.
Skirtingi židinio taškai leidžia pritaikyti sistemos veikimą pagal tyrimo tipą. Pavyzdžiui:
• Mažas židinio taškas (pvz., 0,1 mm) naudojamas didelės raiškos vaizdams, ypač mikrokalcifikacijų vertinimui padidinimo režimu.
• Vidutinis židinio taškas (pvz., 0,2 mm) užtikrina pusiausvyrą tarp raiškos ir šiluminio apkrovimo, tinka tomosintezei ir pažangesniems tyrimams.
• Didelis židinio taškas (pvz., 0,3 mm) leidžia naudoti didesnę srovę, sumažinant ekspozicijos laiką.
Gaunamas geresnis sistemos prisitaikymas prie skirtingų pacientų anatomijos bei tyrimo metodikų.
Naudojant kelis židinio taškus, šiluminė apkrova pasiskirsto tolygiau, todėl sumažėja perkaitimo rizika intensyvaus naudojimo metu, pavyzdžiui, atliekant 3D tomosintezę.
Sumažėja įrangos gedimo tikimybė, pailgėja komponentų tarnavimo trukmė.
Skirtingi židinio taškai leidžia tiksliau parinkti ekspozicijos parametrus bei naudoti optimalias taikinių ir filtrų kombinacijas. Tai leidžia sumažinti paciento gaunamą apšvitą, neprarandant diagnostinio jautrumo.
Rentgeno vamzdis su daugiau nei dviem židinio taškais suteikia mamografijos sistemai didesnį funkcionalumą, leidžia pritaikyti optimalius parametrus skirtingiems tyrimams, pagerina vaizdų kokybę ir padeda išlaikyti ilgalaikį sistemos patikimumą.

	25.
	T2 Motorizuoto vertikalaus judėjimo ribos ne siauresnės kaip 70-150 cm. Vertinimo būdas: Statinis: (taip/ne). Kriterijaus svoris L2=5.
	Jokios realios naudos neturintis reikalavimas vertinant praktikoje naudojamą aukščio diapazoną. Ši mechaninė charakteristika, kaip vertinimo kriterijus yra nepriimtina.  Prašome dirbtinai neriboti X gamintojo siūlomos įrangos ir pasirinkti realią naudą teikiančius parametrus.
	Atsakome, kad siūlymas netenkinamas.
Paaiškiname, kad jei atliekant mamografinį tyrimą detektorius nepakyla pakankamai aukštai, gali kilti kelios svarbios pozicionavimo problemos, turinčios įtakos tiek vaizdo kokybei, tiek tyrimo diagnostiniam tikslumui:
1. Neužfiksuojamas visas krūtinis raumuo (pectoralis major)
• Ypač MLO (mediolateral oblique) projekcijoje labai svarbu, kad matytųsi kuo daugiau krūtinės raumens iki pat spenelio lygio.
• Jei detektorius per žemai, viršutinė krūties dalis (ypač užpakalinė dalis prie krūtinės ląstos) nebus pakankamai suspausta ir užfiksuota.
2. Nepakankamas krūties audinių įtrauktumas į tyrimą
• Gali būti nepakankamai įtraukti viršutiniai ir užpakaliniai audiniai, o tai padidina riziką, kad patologiniai pakitimai bus praleisti.
3. Netinkamas suspaudimas
• Kai detektorius žemiau nei reikia, suspaudimas tampa neefektyvus, nes krūtis gali „nuslysti“ arba būti suspausta netolygiai, o tai blogina vaizdo kokybę.
• Nevienodas suspaudimas gali sukelti artefaktus ir mažina galimybę tiksliai įvertinti audinių struktūrą.
4. Padidėjęs judesio artefaktų pavojus
• Nepatogi padėtis moteriai, jei detektorius per žemas, gali sukelti įtampą ar diskomfortą, dėl ko tiriamoji gali judėti, o tai iššaukia vaizdo liejimąsi.
5. Netinkama spenelio padėtis
• Svarbu, kad spenelis būtų profilyje (matomas iš šono), bet jei krūtis nėra tinkamai pakelta dėl žemo detektoriaus, spenelis gali būti „užlindęs“ už audinio ar neatsispindėti tinkamai.
6. Asimetrinis vaizdas tarp abiejų krūtų
• Jei viena krūtis tiriama netinkamai dėl detektoriaus padėties, palyginimas su kita krūtimi gali būti netikslus, o tai sumažina diagnostinę vertę.

	26.
	T3 C-lanko posūkio kampas ≥ -190o/+190o. Vertinimo būdas: Statinis: (taip/ne). Kriterijaus svoris L3=5.
	Jokios realios naudos neturintis reikalavimas vertinant praktikoje naudojamą C-lanko posūkio kampo diapazoną. Ši mechaninė charakteristika, kaip vertinimo kriterijus yra nepriimtina.  Prašome dirbtinai neriboti X gamintojo siūlomos įrangos ir pasirinkti realią naudą teikiančius parametrus.
	Atsakome, kad siūlymas netenkinamas.
Paaiškiname, kad plačios C-lanko pasukimo ribos projekciniam pozicionavimui yra svarbios tiek technologui, tiek pacientui, tiek radiologui. Šis parametras ypač svarbus pacientėms su specialiais poreikiais (pvz. judėjimo negalia, po operacijų (pvz., rekonstrukcija ar implantai, ribotas rankų pakėlimas ar kūno judrumas). Nurodytas parametras užtikrina: didžiausią tyrimo lankstumą,  kokybiškus vaizdus net sudėtingais atvejais ir aukštesnę diagnostinę vertę.

	27.
	T4  Rentgeno vamzdžio anodo šiluminė talpa ≥ 300 kHU ( Pagal techninės specifikacijos 5.3 punkto reikalavimus, minimali galima reikšmė 300 kHU. Jei bus pasiūlyta mažesnė parametro reikšmė, pasiūlymas atmetamas kaip neatitinkantis pirkimo dokumentų reikalavimų). Vertinimo būdas:  Palyginamasis: interpoliacinis. Kriterijaus svoris L4=15.
	Rinkoje žinomas tik vienas gamintojas galintis pasiūlyti didesnę nei 300 kHU vertę (340 kHU). Remiantis skirtingų gamintojų duomenimis minimalus laikas tarp ekspozicijų yra 12-26 sek., todėl techninėje specifikacijoje aprašytas reikalavimas kartu su 5.4 ir 5.5 punktų reikalavimais visiškai užtikrina šilumines charakteristikas neribojant rentgeno vamzdžio ilgaamžiškumo. Taip pat pastebima, kad reikalaujamo parametro reikšmė yra tokia pati kaip reikalaujama techninės specifikacijos punkte 5.3.Šis parametras kaip vertinimo kriterijus yra nepriimtinas.  Prašome dirbtinai neriboti X gamintojo siūlomos įrangos ir pasirinkti realią naudą teikiančius parametrus.
	Atsakome, kad siūlymas netenkinamas.
Paaiškiname, kad mamografijos sistemose naudojamų rentgeno vamzdžių techninės charakteristikos tiesiogiai lemia atliekamų tyrimų kokybę, sistemų patikimumą ir efektyvų jų naudojimą klinikinėje praktikoje. Vienas iš pagrindinių šių komponentų parametrų yra anodo šiluminė talpa, išreiškiama kilohitiniais vienetais (kHU) arba kilodžauliais (kJ).
Anodo šiluminė talpa nurodo, kiek šiluminės energijos anodas gali sugerti vienos ar kelių ekspozicijų metu, nepažeisdamas vamzdžio struktūros ir neperkaisdamas. Šis parametras yra ypač svarbus intensyvaus naudojimo sąlygomis bei taikant pažangias vaizdinimo technologijas, tokias kaip skaitmeninė krūtų tomosintezė (tūrinė (3D) mamografija).
Aukštos talpos vamzdis leidžia atlikti daugiau tyrimų per trumpesnį laiką, nes mažėja arba visiškai išnyksta būtinybė daryti priverstines pertraukas vamzdžio aušinimui. Tai ypač svarbu vykdant krūtų vėžio ankstyvosios diagnostikos programas.
Skaitmeninės tomosintezės technologija reikalauja daug ekspozicijų per trumpą laiką. Tik vamzdžiai su pakankama šilumine talpa gali atlaikyti šį krūvį be perkaitimo ar vaizdo kokybės praradimo. 
Aukšta šiluminė talpa užtikrina, kad ekspozicijos metu vamzdis išlaikys pastovias veikimo charakteristikas, tokiu būdu garantuojant vaizdų vienodumą ir diagnostinį tikslumą.
Didesnė šiluminė tolerancija sumažina šiluminio streso poveikį vamzdžiui, todėl pailgėja jo eksploatavimo trukmė, sumažėja remonto bei techninės priežiūros poreikis.
Tiriant pacientes su tankiomis ar didesnėmis krūtimis, būtina naudoti didesnes spinduliuotės dozes. Rentgeno vamzdis su pakankama šilumine talpa leidžia tai daryti saugiai, be sistemos perkrovos.
Atsižvelgiant į aukščiau išvardytus aspektus, rentgeno vamzdžių su aukštesne nei 300 kHU anodo šilumine talpa naudojimas laikytinas techniniu privalumu šiuolaikinėse mamografijos sistemose, ypač jei:
• numatoma taikyti tomosintezės tyrimus;
• įstaigoje vykdoma masinė atrankinė patikra;
• siekiama užtikrinti aukštą tyrimų kokybę bei sistemų ilgaamžiškumą.
Pažymime, kad šio kriterijaus vertinimo būdas yra palyginamasis interpoliacinis, todėl  kuo geresnį parametrą tiekėjas pasiūlys, tuo daugiau balų gaus.

	28.
	T2 Motorizuoto vertikalaus judėjimo ribos ne siauresnės kaip 70-150 cm. Vertinimo būdas: Statinis: (taip/ne). Kriterijaus svoris L2=5.
	Nordytas diapazonas yra 80 cm. Skirtingi gamintojai gali turėti didesnė aukščio diapazoną, taičiau žemiausia ir aukščiausia padėtys gali skirtis. Galimi aukščio diapazonai gali būti sekantys 68-149 cm, arba 65-148, arba 68-152 cm pastaraisiais atvejais aukščio diapazonas yra diesnis nei numatytas 80 cm, kas užtikrina platesnes pozicionavimo galimybes.
Siekiant užtikrinti tolygiasnes konkurencines glaimybes prašome T2 parametrą formuluoti sekančiai:
“Motorizuoto vertikalaus judėjimo dipazonas ne siauresnės kaip 80 cm.”
	Žr. atsakymą Nr. 25.
Minimali riba – 70 cm nustatyta dėl pacientų su negalia (vežimėlis), o viršutinė riba nustatyta dėl aukštų pacientų. Tenkinus prašymą, gali susiklostyti situacija, kad su nupirktu mamografu bus sudėtinga aptarnauti negalią turinčius pacientus arba aukšto ūgio. Nurodyti matmenys yra optimalūs, nustatyti pagal perkančiosios organizacijos poreikius. Be to, iš tiekėjo klausimo matyti, kad jis turi įrangą, atitinkančią reikalavimą – su 68-152 cm diapazonu.  Reikalaujamos ribos ne siauresnės kaip 70-150 cm.



	29.
	T3 C-lanko posūkio kampas ≥ -190o/+190o. Vertinimo būdas: Statinis: (taip/ne). Kriterijaus svoris L3=5.
	neturi klinikinėse vertės nes kaip aprašėme anksčiau – klinikinėje praktikoje mamografo lankas nebūna pozicionuojamas naudojant tokias plačias judesio ribas, todėl manome tai nesuteikia jokio klinikinio pranašumo. Rekomenduotume šį parametrą šalinti, nes jis ženkliai iškreiptų konkurenciją, suteikdamas labai didelį konkurencinį pranašumą vienai iš rinkoje esančių sistemų, o kaip techninis pranašumas nesuteikia praktiškai net teorinės naudos.
Rekomenduotume įtraukti kliniškai ženkliai naudingesnė kokybinį pranašumo kriterijų – detektoriaus pikselio dydis ≤ 76 µm arba net ≤ 50 µm. Šis parametras tiesiogiai lemia geresnę vaizdo skiriamąją gebą ir suteikia geresnę diagnostinę kokybę.
	Žr. atsakymą Nr. 26.

	30.
	Naujas reikalavimas
	Tomosintezės modulio (3D) skenavimo kampas - ≥ 50 laipsnių (po sistemos atnaujinimo su 3D tomosintezės opcija)
	Perkančioji organizacija nusimatė visus jai būtinus privalomus techninės specifikacijos reikalavimus bei pageidaujamus kokybinius kriterijus.
Papildomi tiekėjo siūlomi reikalavimai keliami nebus.

	31.
	Naujas reikalavimas
	Skaitmeninis rentgeno detektoriaus pilkumo lygių skaičius
	Perkančioji organizacija nusimatė visus jai būtinus privalomus techninės specifikacijos reikalavimus bei pageidaujamus kokybinius kriterijus.
Papildomi tiekėjo siūlomi reikalavimai keliami nebus.

	32.
	Naujas reikalavimas
	Skaitmeninio rentgeno detektoriaus pikselio dydis
	Perkančioji organizacija nusimatė visus jai būtinus privalomus techninės specifikacijos reikalavimus bei pageidaujamus kokybinius kriterijus.
Papildomi tiekėjo siūlomi reikalavimai keliami nebus.

	33.
	T3 C-lanko posūkio kampas ≥ -190o/+190o. Vertinimo būdas: Statinis: (taip/ne). Kriterijaus svoris L3=5.
	Ekonominio naudingumo kriterijus T3 „C-lanko posūkio kampas ≥ -190°/+190° aktualus vieninteliam gamintojui ir poraktiškai nėra naudingas, tuo labiau nesuteikia „ekonominio audingumo“. Siūlytume pakeisti taip: „daugiau nei 1 geometrinio gaunamo vaizdo didinimo faktoerius“	- Palyginamasis: interpoliacinis“
	Žr. atsakymą Nr. 26.

	34.
	Naujas reikalavimas
	EUREF organizacijos testais patvirtintas 2D ir skaitmeninės tūrinės (3D) mamografijos (tomosintezės) veikimas. Būtinas EUREF patvirtinimas. (Nepriklausomos organizacijos bandymai, patvirtinantys  įrenginio funkcijų veiksmingumą ir atitiktį keliamiems reikalavimams)
	Perkančioji organizacija nusimatė visus jai būtinus privalomus techninės specifikacijos reikalavimus bei pageidaujamus kokybinius kriterijus.
Papildomi tiekėjo siūlomi reikalavimai keliami nebus.

	35.
	Naujas reikalavimas
	Skaitmeninės tūrinės (3D) mamografijos (tomosintezės) funkcija (Suteikiama galimybė išvengti papildomų išlaidų funkcijų plėtrai ateityje)
	Perkančioji organizacija nusimatė visus jai būtinus privalomus techninės specifikacijos reikalavimus bei pageidaujamus kokybinius kriterijus.
Papildomi tiekėjo siūlomi reikalavimai keliami nebus.

	36.
	Naujas reikalavimas
	Reguliuojamo aukščio technologo darbo vieta. (Pagerina technologo darbo vietos ergonomines savybes)
	Perkančioji organizacija nusimatė visus jai būtinus privalomus techninės specifikacijos reikalavimus bei pageidaujamus kokybinius kriterijus.
Papildomi tiekėjo siūlomi reikalavimai keliami nebus.

	37.
	Naujas reikalavimas
	Detektoriaus pikselio dydis ≤ 70 µm. (Pagrindinis rentgeno spindulių detektorių kokybinis parametras, aprašomas bene visose tokios ar panašios įrangos specifikacijose. Atkreiptinas dėmesys, kad specifikacijoje reikalaujama parametro reikšmė yra pati didžiausia rinkoje)
	Perkančioji organizacija nusimatė visus jai būtinus privalomus techninės specifikacijos reikalavimus bei pageidaujamus kokybinius kriterijus.
Papildomi tiekėjo siūlomi reikalavimai keliami nebus.

	38.
	Naujas reikalavimas
	Dviejų kampų rentgeno vamzdžio anodas (Optimizuoja rentgeno spindulių pluoštą ir atitinkamai gerina mamografijos vaizdų kokybę)
	Perkančioji organizacija nusimatė visus jai būtinus privalomus techninės specifikacijos reikalavimus bei pageidaujamus kokybinius kriterijus.
Papildomi tiekėjo siūlomi reikalavimai keliami nebus.

